le roman d’Aspremont. 
dont li seignor gisent morz es paluz. 
mes lant i ot des paien mescreuz: 
contre un des noz en i a quatre ou plus. 
s’or ne fet diex por Crestiens vertuz, 
jamais un seul n'iert par Charlon veuz. 
Fier sunt li eri et li estor mortal. 
l’enseigne Hiaumont si fu el fonz d’un val. 
Hector la porte, un paien desloial. 
de nostre gent i torne moult a mal. 
Francois adrecent; la ot estor mortal. 
evos Hiaumont deseur un noir cheual: 
dex le confonde, le pere esperital. 
tint en som poign l’espee Durendal. 
enmi la presse lor rent si fort estal, 
lasche la regne, lait aler le cheual. 
Garin encontre, un Francois moult loial. 
si le feri li paien desloial: 
l’escu li fent et troue et met ä& mal. 
ä l’autre cop fiert en l’iaume ä cristal. 
tot Je porfent iusqu’as denz contreual. 
i point auant, lint trete Durendal. 
ceus qu’il encontre, fet trere mau iornal. 
fiert mainte targe tres parmi le bouglal, 
seles, estrieus; si coupe maint cheual. 
tuit Je maudient de deu l’esperital. 
Fier sunt li cri et li estor pesant. 
tant par i out de la gent mescreant: 
contre un des noz i out quatre Persant, 
que nostre gent se vet moult esmaiant. 
Jesu reclaiment, le pere roinant; 
batent lor coupes, ä deu se vont rendant. 
et paien prient Mahon et Tervagant 
que il lor soit vers Crestiens ardant. 
lor conroi vont noslre gent vremuant. 
sı sunt serre et ensemble tenant: 
se gelissiez sor lor hiaumes un gant, 
ne fust ä terre d’une ruee grant. 
o evous Hiaumont, o lui li Aufriquant. 
la recommencent un estor si pesant, 
dont orfelin remeistrent maint effant. 
Fort fu l’estor, ruistes li fereiz. 
par la bataille uint Gieffroi de Paris, 
grise gonnele, un duc de moult grant pris, 
l’espee trete, couert de l’escu bis. 
fiert un paien qui ot non Escriuis, 
qui nos Francois auoit moult mauballis. 
Philos.-histor. Kl. 1847. 
l’iaume li trenche et li front iusqu'au uis. 
tres deuant lui l’abati el aris. 
l’ame emporteirent Pilate et Antecris 
droit en enfer, ou remaindra tos dis. 
adonc commence et la noise et ]i cris. 
la n’out mestier ne li uers ne li gris; 
po i ualut pourpre ne sebelins. 
lä ueissiez les couars esmarriz 
et les hardiz fierement esbaudiz. 
en cui dex ot le riche cuer asis, 
cil pout auoir mestier A ses amis. 
Fier sunt Ii cri et riche li cembel. 
par la bataille es Huun le Mansel. 
l’espee trete, tint l’escu en chantel. 
en tote France n’out cheualier plus bel. 
einz puis le tens Assalon et Abel 
nus plus biaus hons n’afubla de mantel. 
fiert Rondoin le fiz au roi Cadel. 
tot le porfent entre ci qu’au ceruel. 
apres celui rocist un domoisel, 
cosin germain au roı Salatiel. 
fiert et refiert con feiures de martel. 
x en a mort tres enmi le prael. 
paient trebuchent; grant en sunt li maisel. 
Hiamont le voit; ne li fu mie bel. 
quant voit sa gent torner ä tiu maisel, 
il en iura Mahon et Jupitel 
que il fera Crestiens mauchaudel. 
tint Durendart, dont trenche li coutel. 
tres enmi eus demeine tel reuel: 
l’un fiert eu col et l’autre eu haterel. 
de Durendart Jor donne maint bendel. 
par deuant lui en chient li boel. 
ausi les tue con bouchier fet pourcel. 
nes puet garir ne hiaume ne clauel. 
Fort fu l’estor, moult fist ä redoter. 
et Salemon, un roi tentiux et ber, 
(Bretaigne tint par de deuers la mer), 
icil ala & Bedoin ioster. 
roi Julien grant terre out a garder. 
l’escu li perce et fet outre passer. 
tant con tint hainste, le fet mort grauenter. 
Monioie crie por sa gent conforter, 
don bien i uint cing cens por lui garder. 
qui lor ueist Sarrazin decoper, 
ä grant merueille fu lions prinz et ber 
B 
